Royal Armouries Ms. I.33

Royal Armouries Ms. I.33 er den tidligst kendte overlevende europæiske fechtbuch (fægtemanual) og en af de ældste manualer i verden om krigskunst, der behandler væbnet kamp. I.33 er også kendt som Walpurgismanuskriptet efter Walpurgis, der er afbildet i den sidste del af manuskriptet, og "Towermanuskriptet" fordi det blev opbevaret på Tower of London 1950-1996; og det omtales også som British Museum No. 14 E iii, No. 20, D. vi.

Det blev fremstillet omkring år 1300 i Franken og blev nævnt første gang af Henricus a Gunterrodt i hans De veriis principiis artis dimicatoriae fra 1579.

Manuskriptet er anonymt og bliver derfor omtalt som Royal Armouries Ms. I.33, da det associeres med Royal Armouries Museum.

Historie 
Manuskriptet er nedskrevet omkring 1270-1320.
Det bliver nævnt første gang af Henricus a Gunterrodt i hans De veriis principiis artis dimicatoriae fra 1579, hvori han skriver, at det er blevet anskaffet (røvet) af hans ven Johannes Herbart af Würzburg, da han tjente for Albrecht 2. Alcibiades, markgreve af Brandenburg-Kulmbach i felttoget 1552-1553. Det lå i et kloster i Franken (sandsynligvis Østfranken) til midten af 1500-tallet. Fra 1600-tallet lå det i det hertugelige bibliotek i Gotha (signatur Cod. Membr. I. no. 115), indtil det forsvandt under anden verdenskrig. Det dukkede op på en auktion hos Sotheby's i 1950, hvor det blev købt af Royal Armouries. Forfatteren har muligvis været en klerk ved navn Lutegerus (en latinisering af det tyske navn Lutger).

Indhold 
Manuskriptet indeholder information om kampteknikker til forsvar og angreb mellem en mester og hans elev, kaldet sacerdos (præst) og scolaris (student). De er bevæbnet med sværd og buckler. Det er skrevet på latin, der er spækket med tyske fægtetermer. På de sidste sider er eleven udskiftet med kvinden Walpurgis.
Det er illustreret med blæk og vandfarve. Siderne er af velin, de 32 pergamentfolieark (64 sider) har tekst på latin, der er skrevet af en klerk, der har anvendt forskellige almindelige sigla, der gik af brug mod slutningen af middelalderen. De blev kopieret i Codex Guelf 125.16.Extrav. i 1600-tallet, hvor en kopist under en tegning skrev, at han ikke kunne dechifrere dem latinske tekst.

Siderne stammer muligvis fra et tidligere og større værk, der er bundet ind uden resten. Teksten giver anvisning i brug af ethåndssværd. Fægteystemet er baseret på en række udgangspositioner (custodie), der bliver modsvaret af forskellige forsvarspositioner (obsessiones). Udgangspositionerne er nummereret 1 til 7 på de første to sider, og bliver suppleret med forskellige specielle udgangspositioner i teksten. De grundlæggende positioner er:

 Under armen (sub brach)
 højre skulder (humero dextrali)
 venstre skulder (humero sinistro)
 hoved (capiti)
 højre side (latere dextro)
 bryst (pectori)
 'long-point' (langort)

De tyske termer i den latinske tekst er:
 albersleiben (muligvis positionen fjolset)
 durchtreten, durchtritt ('træde igennem')
 halpschilt ('halvskjold', en af obsessiones)
 krucke ('crutch', en defensiv position)
 langort ('long-point', kan være enten custodia eller obsessio)
 nucken ('nudge', et specifikt angreb)
 schiltslac ('skjoldslag')
 schutzen ('forsvar')
 stich ('stik')
 stichschlac ('stikslag')
 vidilpoge ('violinslag', en specifik custodia)

Sporadiske dialektiske elementer blandt disse termer (særligt nucken og halpschilt) indikerer, at stedet, det er nedskrevet på, stemmer overens med findestedet, et frankisk kloster ved Würzburg.

Referencer

Litteratur 
 Jeffrey L. Singman (now Forgeng), "The medieval swordsman: a 13th century German fencing manuscript", in Royal Armouries Yearbook 2, pp. 129–136, 1997.
 Jeffrey L. Forgeng, The Medieval Art of Swordsmanship, A Facsimile & Translation of the World's Oldest Personal Combat Treatise, published jointly with the Royal Armouries at Leeds, The Chivalry Bookshelf, 2003; 
 Paul Wagner & Stephen Hand, Medieval Sword And Shield: The Combat System of Royal Armouries MS I.33, The Chivalry Bookshelf, 2003; 
 Stephen Hand, "Re-Interpreting Aspects of the Sword & Buckler System in Royal Armouries MS I.33", in Spada 2: Anthology of Swordsmanship, pp. 91–109, The Chivalry Bookshelf, 2005; 
 Franck Cinato & André Surprenant, Le livre de l’art du combat. Liber de arte dimicatoria. Édition critique du Royal Armouries MS. I.33, collection Sources d'Histoire Médiévale n°39, CNRS Editions, Paris, 2009. 
 Herbert Schmidt, Schwertkampf Band 2, Der Kampf mit Schwert und Buckler, Wieland Verlag,

Eksterne henvisninger 

 Official Royal Armouries collection catalogue record of manuscript I.33, (collections.royalarmouries.org)
 The Illuminated Fight Book, facsimile project
 Walpurgis Fechtbuch (MS I.33) (wiktenauer.com)
 Full text of I.33 and translation (schwertfechten.ch)
 David Rawlings, Obsesseo: The Art of Sword and Buckler training DVD (London Longsword Academy/Boar's Tooth)
 A Partial, Possible Interpretation of the I.33 Manuscript by John Jordan
 Demonstration of basic attacks includes slow-motion video clips (Higgins Armory Sword Guild)
 Anonymous Fechtbuch: Manuscript I.33 (The Association for Renaissance Martial Arts)
 The Guards of I.33 and Their Footwork and Cuts by Randall Pleasant (The Association for Renaissance Martial Arts)
 Fall Under the Sword and Shield: An Examination of the First Play of MS I.33 by Randall Pleasant (The Association for Renaissance Martial Arts)
 A comparative pictorial study of the Wards and techniques of the I.33 or Tower Fechtbuch by Brian Hunt (The Association for Renaissance Martial Arts)

Litteratur fra middelalderen
Fægtebøger